ddrg/super_eurlex huggingface dataset:
16.

katsoo, että ääriliikkeiden ja radikalismin torjuminen on suoraan sidoksissa voimakkaampiin demokraattisiin prosesseihin, ja vahvistaa, että on selkeästi EU:n etujen mukaista, että Pakistan on demokraattinen ja turvallinen maa, joka noudattaa hyvää hallintotapaa, ja että sen oikeusjärjestelmä on riippumaton ja hallintotapa asianmukainen, että se kunnioittaa oikeusvaltioperiaatetta ja ihmisoikeuksia, on hyvissä väleissä naapureidensa kanssa ja levittää vakautta alueelle, sekä vahvistaa myös, että EU tukee näitä pyrkimyksiä jatkossakin;
15.

on ilahtunut siitä, että Ukrainan hallitus on sitoutunut kunnianhimoiseen uudistusohjelmaan, johon sisältyy poliittisia, taloudellisia ja sosiaalisia muutoksia; suhtautuu sen vuoksi myönteisesti komission päätökseen tarjota Ukrainalle 11 miljardin euron arvoinen lyhyen ja keskipitkän aikavälin rahoitusapu- ja tukipaketti, jonka avulla voidaan vakauttaa maan talous- ja rahoitustilanne; odottaa, että neuvosto ja komissio laativat yhteistyössä Kansainvälisen valuuttarahaston (IMF), Maailmanpankin, Euroopan jälleenrakennus- ja kehityspankin, Euroopan investointipankin ja muiden maiden kanssa mahdollisimman nopeasti merkittävää rahoitustukea sisältävän pitkäaikaisen paketin, jotta Ukraina voi puuttua yhä pahenevaan yhteiskunnalliseen tilanteeseensa ja taloustilanteeseensa, ja kehottaa niitä antamaan taloudellista tukea, jotta voidaan käynnistää Ukrainan taloudessa tarvittavat perinpohjaiset ja kattavat uudistukset; palauttaa mieliin, että on välttämätöntä järjestää ja koordinoida mahdollisimman pian kansainvälinen avunantajien kokous, joka komission olisi kutsuttava koolle; kehottaa IMF:ää olemaan vaatimatta kestämättömiä säästötoimia, kuten energiatukien leikkauksia, sillä ne vain pahentaisivat maan jo nyt vaikeaa sosioekonomista tilannetta;
5.

painottaa, että toimintoperusteinen budjetointi on edelleen perusperiaate unionin talousarviota laadittaessa; on huolestunut siitä, että vuosikertomuksessaan varainhoitovuodelta 2012 Euroopan tilintarkastustuomioistuin toteaa, että sovellettava lainsäädäntöperusta on useilla EU:n talousarvion aloilla mutkikas eikä tuloksellisuutta painoteta, ja se pitää valitettavana, että maataloutta ja koheesiota koskevat asetusehdotukset ohjelmakaudelle 2014–2020 perustuvat olennaisesti panoksiin (ovat menosuuntautuneita), joten painopisteenä on tuloksellisuuden sijasta sääntöjenmukaisuus;
5.

on tyytyväinen Kosovossa 3. marraskuuta, 17. marraskuuta ja 1. joulukuuta 2013 pidettyihin ensimmäisiin koko valtion kattaviin Kosovon lain mukaan järjestettyihin paikallisvaaleihin, koska ne olivat valtava askel kohti demokratiaa Kosovossa ja paransivat kansalaisten luottamusta demokraattisiin prosesseihin, jotka tukevat normalisoitumista, ja panee tyytyväisenä merkille, että Euroopan unionin vaalitarkkailuvaltuuskuntien (EOM) alustavien lausuntojen mukaan vaalit sujuivat yleisesti hyvässä järjestyksessä; on tyytyväinen Kosovon ensimmäisen naispormestarin valintaan; korostaa edelleen, että on rohkaistava naisia asettumaan ehdokkaiksi tulevissa vaaleissa; on tyytyväinen Kosovon viranomaisten toteuttamiin toimenpiteisiin maan instituutioihin kohdistuvan luottamuksen lisäämiseksi, kuten esimerkiksi vankkaan tukimekanismiin, johon kansalaiset voivat ilmoittaa uhkailuista ja säännönvastaisuuksista vaalipäivän aikana; on tyytyväinen näkyvään äänestysprosentin nousuun serbivoittoisissa kunnissa Ibar-joen eteläpuolella, koska tämä on merkittävä askel kohti serbikuntien liiton muodostumista; korostaa tässä yhteydessä, että epäonnistuminen uuden kaupunginjohtajan virkaannimityksessä Pohjois-Mitrovicassa ja sitä seurannut vaatimus uusien kunnallisvaalien järjestämisestä ei saa haitata prosessin jatkumista ja huhtikuun 19. päivän 2013 sopimuksen täysimittaista täytäntöönpanoa; tuomitsee jyrkästi Pohjois-Mitrovican kunnanvaltuutetun Dimitrije Janicijevicin murhan ja kehottaa asianomaisia viranomaisia käynnistämään viipymättä tutkinnan ja saattamaan tekijät oikeuden eteen;
C.

toteaa, että on todisteita siitä, että al-Assadin hallintoa vastustavat joukot ovat syyllistyneet mielivaltaisiin teloituksiin ilman oikeudenkäyntiä ja muunlaisiin ihmisoikeusrikkomuksiin; ottaa huomioon, että al-Assadin hallintoa vastaan taistelee jopa 2 000 erilaista ryhmittymää, joihin liittyy paljon järjestäytynyttä rikollisuutta; toteaa, että al-Qaidaa lähellä olevat taisteluryhmät, kuten ISIS (Islamic State of Iraq and Syria) ja al-Nusran rintama, joissa on mukana myös monia radikaalia islamismia kannattavia ulkomaalaisia ja EU:sta kotoisin olevia taistelijoita, ovat lisänneet läsnäoloaan Syyriassa ja soluttautuneet alueelle; katsoo, että radikalisoituminen on suuri vaara alueella;
6.

pitää myönteisenä, että korkea edustaja / varapuheenjohtaja vieraili äskettäin Israelissa ja Palestiinassa ja että hän on sitoutunut toimimaan aktiivisesti myönteisessä prosessissa, jonka tavoitteena on murtaa konfliktin kiertokulku ja luoda edellytykset aidolle edistymiselle rauhanprosessissa; katsoo, että Euroopan unionin olisi otettava aidon poliittisen toimijan ja välittäjän rooli Lähi-idän rauhanprosessissa, myös siksi, että rauhanneuvottelut voidaan käynnistää uudelleen, ja että tähän sisältyy yhteinen lähestymistapa ja kattava strategia Israelin ja palestiinalaisten välisen konfliktin ratkaisemiseksi; muistuttaa, että on noudatettava Lähi-idän kvartetin johtamaa diplomaattista lähestymistapaa, ja palauttaa mieliin arabien rauhanaloitteen merkityksen;
77.

korostaa, että on tärkeää ottaa paikallisviranomaiset ja kansalliset parlamentit mukaan kehityspolitiikan suunnitteluun ja toteutukseen sekä taloudellisen avun kohdentamiseen; tähdentää, että tämä edellyttäisi aidosti osallistumiseen tähtäävää prosessia, jota lähdetään toteuttamaan jo kehityspolitiikan laatimisen alkuvaiheessa, ja toteaa, että hajautetun julkisen avun merkitys on näin ollen tunnustettava ja sitä on vahvistettava;
K.

ottaa huomioon, että YK:n humanitaarisen avun koordinointiyksikön (OCHA) arvion mukaan Irakin pohjois- ja keskiosissa on noin 1,2 miljoonaa maan sisäistä pakolaista ja noin 1,5 miljoonaa humanitaarisen avun tarpeessa olevaa; toteaa, että IS-ryhmän vaikutusvallan lisääntyminen on aiheuttanut humanitaarisen kriisin, joka on pakottanut suuren määrän siviilejä siirtymään pois asuinseuduiltaan; toteaa, että EU on päättänyt lisätä humanitaarista apuaan Irakille viidellä miljoonalla eurolla tarjotakseen perusapua siirtymään joutuneille, mikä nostaa Irakille annettavan humanitaarisen rahoituksen jo 12 miljoonaan euroon vuonna 2014;
4.

korostaa, että BEREC on unionin virastoista pienin – sille EU:n talousarviosta maksettava rahoitusosuus on ainoastaan 3 768 696 euroa ja sille unionin vuoden 2013 talousarviossa myönnettyjen toimien määrä on 16 – ja että sen ensisijaisena tehtävänä on tarjota hallinnollista tukea BEREC-rakenteelle, joka koostuu kansallisista sääntelyviranomaisista;
15.

panee huolestuneena merkille, että YTPP-tehtävien ja -operaatioiden määrä ja ajoitus sekä YTPP:n siviiliresurssien ja erityisesti sotilaallisten resurssien ja valmiuksien kehitys eivät ole riittäviä, ottaen huomioon yhä lisääntyvän epävarmuuden ja epävakauden EU:n naapurialueilla; pitää erityisen valitettavana YTPP-tehtävien rajallisuutta Libyan ja Malin kriisien yhteydessä ja moittii unionin päätöksentekomenettelyjen joustavuuden puutetta, joka on osaltaan johtanut siihen, että kriisiskenaarioihin ei ehditä reagoida tehokkaasti, kuten kyseiset kaksi esimerkkiä osoittavat; edellyttää, että tilannetta on seurattava ja että Itä-Euroopassa ja Etelä-Kaukasiassa on jatkettava operaatioita, joilla on saatu aikaan myönteisiä tuloksia; kehottaa asettamaan kunnianhimoisempia tavoitteita ja pyrkimään vakavasti parantamaan tulevien YTPP-tehtävien ja -operaatioiden suunnittelua ottamalla huomioon aikaisemmat kokemukset ja kehittämään tarkoituksenmukaisia vetäytymisstrategioita; kehottaa komission varapuheenjohtajaa / korkeaa edustajaa ohjaamaan tätä prosessia ja pitää tässä yhteydessä hänen 15. lokakuuta 2013 julkistettua raporttiaan tärkeänä askeleena sen suhteen, kuinka YTPP:stä voidaan tehdä tehokkaampaa ja ennakoivampaa;
37.

korostaa, että ”älykkään sääntelyn” periaate on pantava täytäntöön mahdollisimman nopeasti, koska se on yhtenäinen lähestymistapa tarkastella autoteollisuuteen vaikuttavaa lainsäädäntöä; muistuttaa, että kyse oli ensimmäisen CARS 21 -työryhmän laatimasta pyynnöstä (2005), joka on sittemmin jäänyt kuolleeksi kirjaimeksi; korostaa, että älykkäällä sääntelyllä on erittäin tärkeä autoteollisuuden investointeja lisäävä merkitys;
—

ottaa huomioon Euroopan unionin turvallisuusalan tutkimuslaitoksen (EUTT) toteuttaman maailmanlaajuisia suuntauksia vuonna 2030 koskevan EU:n strategian ja politiikan analysointijärjestelmän (ESPAS) raportin ”Global Trends 2030 – Citizens in an Interconnected and Polycentric World” (2),
T.

katsoo, että huippunopean internetyhteyden käyttöönotto edistyy, sillä 54 prosentilla Euroopan kotitalouksista on nyt käytettävissään erittäin nopeat, yli 30 Mbit/s:n yhteydet, mutta kuluttajat ottavat tällaisia uusia yhteyksiä käyttöön verkkaisesti (vain 4,2 prosentilla kotitalouksista on tällaiset yhteydet); katsoo, että supernopean internetyhteyden (yli 100 Mbit/s) käyttöönotto on hidasta, sillä sen osuus on vain 3,4 prosenttia kaikista kiinteistä linjoista, ja että käyttäjäkysyntä vaikuttaa vähäiseltä, kun ainoastaan kahdella prosentilla kotitalouksista on kyseisenlainen yhteys (1);
—

ottaa huomioon 2008 laaditun komission yksiköiden valmisteluasiakirjan ”The role of transnational company agreements in the context of increasing international integration” (SEC(2008)2155),
H.

ottaa huomioon, että Euroopan unionin tuomioistuin on vahvistanut, että raha- tai uhkapelien järjestäminen on taloudellista toimintaa, joka on sikäli erityisluonteista, että sitä voidaan rajoittaa yleisen edun kannalta pakottavista syistä, joita ovat esimerkiksi kuluttajansuoja, petosten torjunta, rahanpesun torjunta tai yleisen järjestyksen säilyttäminen ja kansanterveyden ylläpito; ottaa huomioon, että niitä koskevien rajoitusten on oltava SEUT:ssa määrättyjen rajoitusten mukaisia, niiden on oltava oikeasuhteisia niiden tavoitteisiin nähden eivätkä ne saa olla syrjiviä;
14.

katsoo, että vaikka käyttöön otetulle EU:n operaatiokeskukselle on annettu tunnustusta sen Afrikan sarvessa suorittaman koordinointitehtävän vuoksi, se on täysin riittämätön edistysaskel kohti tällaisia pysyviä voimavaroja, sillä sen resurssit ovat hyvin rajalliset ja sen tehtävät on rajattu tiukasti tukitoimintoihin; pitää valitettavana, että viiden Weimar plus -maan aloite ei ole johtanut yhtään merkittävämpiin tuloksiin; kehottaa jäsenvaltioita sopimaan ensimmäisenä toimenpiteenä, että operaatiokeskukselle annetaan tehtäväksi operatiivinen suunnittelu sellaisissa operaatioissa, joihin ei sisälly suoraa täytäntöönpanoa, esimerkiksi EU:n koulutusoperaatioissa Malissa ja Somaliassa;
AN.

toteaa, että rikollisryhmät hyödyntävät nykyaikaista teknologiaa, toimintaympäristöjä ja mahdollisuuksia, jotka edustavat laillisia liiketoimintamahdollisuuksia ja tavoitteita; toteaa, että rikollisryhmillä on korkeatasoista asiantuntemusta, ne ovat erittäin järjestäytyneitä ja niillä on runsaasti kokemusta ja tietoa, joita on tukemassa entistä suurempi liikkuvuus, paremmat yhteydet ja matkustamisen helppous; toteaa, että tämä on johtanut siihen, että järjestäytynyt rikollisuus on vähemmän paikallista ja sen toiminnassa voidaan käyttää hyväksi erilaisia lainsäädäntöjärjestelmiä ja kansallisia lainsäädäntöjä;
K.

ottaa huomioon 22. huhtikuuta 2013 julkaistun Human Rights Watchin raportin ”All You Can Do is Pray”: Crimes against Humanity and Ethnic cleansing of Rohingya Muslims in Burma’s Rakhine State” mukaan rohingya-muslimeja vastaan viime vuonna tehdyt rikkomukset, joihin on väitetty osallistuneen valtion virastoja, vastasivat ihmisyyttä vastaan tehtyjä rikoksia ja etnistä puhdistusta; toteaa, että tässä raportissa esitetään myös todistusaineistoa neljästä joukkohaudasta vuodelta 2012 Rakhinen osavaltiosta;
A.

ottaa huomioon, että EU on toistuvasti vahvistanut sitoutuneensa Länsi-Balkanin maiden, kuten Bosnia ja Hertsegovinan, EU-jäsenyyteen; toteaa, että EU haluaa edelleen vakaasti suvereenin ja yhtenäisen Bosnia ja Hertsegovinan, jolla on mahdollisuus EU-jäsenyyteen, ja että tämä mahdollisuus on eräs tekijöistä, jotka yhdistävät maan väestöä eniten;
F.

ottaa huomioon, että unionin kansalaiset ja suuri yleisö pitävät asetusta (EY) N:o 1049/2001 merkittävänä säädöksenä, jonka ansiosta heillä on välineet valvoa asianmukaisesti unionin toimia; ottaa huomioon, että asetuksen (EY) N:o 1049/2001 soveltamisessa on yhä parannettavaa, kuten useat oikeusasiamiehen käsittelemät tapaukset ovat osoittaneet;
—

ottaa huomioon Kansainvälisen työjärjestön (ILO) ja Maailmanpankin 19. huhtikuuta 2012 antaman yhteisen kertomuksen ”Inventory of Policy Responses to the Financial and Economic Crisis”,
—

ottaa huomioon Libyan tilanteen johdosta määrättävistä rajoittavista toimenpiteistä 28. helmikuuta 2011 annetun neuvoston päätöksen 2011/137/YUTP sekä sen muuttamisesta annetut päätökset 2011/625/YUTP ja 2011/178/YUTP, Libyan tilanteen johdosta määrättävistä rajoittavista toimenpiteistä 2. maaliskuuta 2011 annetun neuvoston asetuksen (EU) N:o 204/2011 sekä sen muuttamisesta annetun neuvoston asetuksen (EU) N:o 965/2011 ja Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 kohdan täytäntöönpanosta annetut neuvoston täytäntöönpanoasetukset (EU) N:o 364/2013 ja (EU) N:o 50/2013,
C.

ottaa huomioon, että palestiinalaisvankikysymyksen poliittiset, yhteiskunnalliset ja inhimilliset seuraukset ovat kauaskantoisia; katsoo, että poliittisista syistä vankeudessa olevilla ja olleilla palestiinalaisilla on suuri merkitys palestiinalaisyhteiskunnassa; ottaa huomioon, että Israelin vankiloissa on yli 4 800 palestiinalaisvankia, myös monia naisia ja lapsia, ja yli sata ennen Oslon sopimusta vangittua henkilöä sekä viisitoista Palestiinan lakiasäätävän neuvoston jäsentä; ottaa huomioon, että 178:aa vankia, joihin kuuluu myös yhdeksän Palestiinan lakiasäätävän neuvoston jäsentä, pidetään hallinnollisessa vankeudessa; ottaa huomioon Palestiinan ja Israelin ihmisoikeusjärjestöjen maaliskuussa 2013 antaman lausuman, jonka mukaan vuoden 1967 jälkeen ainakin 71 palestiinalaisvangin on ilmoitettu kuolleen kidutuksen välittömänä seurauksena Israelin säilöönottokeskuksissa;
—

ottaa huomioon Mario Montin Euroopan komission puheenjohtajalle laatiman 9. toukokuuta 2010 päivätyn kertomuksen ”A new strategy for the Single Market – At the service of Europe's Economy and Society” (Uusi sisämarkkinastrategia – unionin talouden ja yhteiskunnan palveluksessa),
S.

ottaa huomioon, että komissio puolustautui hallinnollista epäkohtaa koskevaa toista väitettä vastaan sillä, ettei YVA-direktiivissä säädetä lainkaan jäsenvaltioissa toimeenpantavaa ympäristövaikutusten arviointia koskevaan menettelyyn liittyvästä toimivallan jaosta; katsoo, että koska jäsenvaltiot toissijaisuusperiaatteen mukaisesti vastaavat oman hallintonsa järjestämisestä, on täysin niiden asia päättää, mikä viranomainen vastaa YVA-direktiivin mukaisista menettelyistä, ja katsoo, että kaikissa jäsenvaltioissa hallinto-oikeuden yleisenä periaatteena on, että viranomainen, joka on tehnyt hallinnollisen muutosmenettelyn tai tuomioistuimen päätöksen kohteena olleen lainvastaisen päätöksen, vastaa tilanteen korjaamisesta;
65.

toteaa, että Etiopialla on ratkaiseva rooli koko alueen poliittisen ja taloudellisen vakauden kannalta; panee merkille, että Etiopian uusi pääministeri Hailemariam Desalegn painotti virkaanastujaispuheessaan, että maassa on tärkeää vahvistaa ihmisoikeuksia ja demokraattisia instituutioita, jotta voidaan edistää demokraattisen kulttuurin kehittämistä ja ihmisoikeuksien tinkimätöntä kunnioittamista; katsoo, että Etiopian uusi hallitus tarjoaa maalle mahdollisuuden osallistua kaikkien yhteistä etua tai huolenaihetta koskevien kysymysten käsittelyyn, myös niiden kysymysten, joissa mielipiteet ovat saattaneet aiemmin poiketa toisistaan, ja korostaa, että on tärkeää tukea Etiopiaa sen edetessä kohti uutta demokraattista järjestelmää myönteisen vuoropuhelun ja kumppanuuden avulla; tukee Etiopiaa sen taistelussa terrorismia vastaan, mutta korostaa, että tässä taistelussa ihmisoikeuksia on kunnioitettava tinkimättömästi;
24.

korostaa, että on oltava selvää, että kuivuus luetaan jatkossakin katastrofeihin, joiden yhteydessä voidaan saada Euroopan unionin solidaarisuusrahastosta tukea, ja että on keskityttävä lieventämään kuivuuskausien aiheuttamia sosioekonomisia ja ympäristövaikutuksia vesipuitedirektiivin säännösten mukaisesti, kun otetaan huomioon, että kyse on pitkäkestoisesta rakenteellisesta ongelmasta, jota on vaikea sovittaa hakemusten jättämiselle asetettuihin määräaikoihin ja jolla on vakavia vaikutuksia katastrofialueiden sosiaaliseen ja taloudelliseen kehitykseen; kehottaa näin ollen säätämään kuivuutta tai muita hitaasti kehittyviä vakavia katastrofeja varten erityiset määräajat, jolloin viranomaisten on aloitettava toimenpiteet katastrofin torjumiseksi, jotta katastrofiin voidaan reagoida nopeasti ja oikeudellisesti selkein toimenpitein;
B.

ottaa huomioon, että Euroopan globalisaatiorahaston (EGR) toimialaa on laajennettu niin, että tukea on voinut 1. toukokuuta 2009 alkaen hakea myös työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena;
—

ottaa huomioon Euroopan parlamentin ja neuvoston ehdotuksen asetukseksi Euroopan meri- ja kalatalousrahastosta [neuvoston asetuksen (EY) N:o 1198/2006 ja neuvoston asetuksen (EY) N:o 861/2006 sekä yhdennetystä meripolitiikasta annetun neuvoston asetuksen N:o XXX/2011 kumoamisesta] (COM(2011)0804),
H.

toteaa, että Azerbaidžan on pyrkinyt WTO:n jäseneksi vuodesta 1997, mutta edistys on ollut vähäistä, mikä on yksi keskeisiä esteitä pitkälle menevää ja laaja-alaista vapaakauppa-aluetta koskevien neuvottelujen käynnistämiselle EU:n kanssa;
9.

on tietoinen, että liikenteen eri osa-alueilla on rakenteellisia eroja ja että se on otettava huomioon kaikki matkustajien oikeudet ja kaikki liikennemuodot kattavassa asetuksessa; toteaa, että tällaista asetusta ei voida laatia nyt, sillä vesi- ja linja-autoliikenteen matkustajien oikeuksista annetut asetukset eivät ole vielä tulleet voimaan, mutta se on asetettava keskipitkän aikavälin tavoitteeksi; katsoo kuitenkin, että tarvitaan kokonaisvaltainen lähestymistapa, jotta kaikki matkustajien oikeudet, muun muassa oikeus korvaukseen, takaisinmaksuun ja tiedonsaantiin, saadaan koottua yhteiseen lainsäädäntökehykseen, jolla luodaan edellytykset eri liikennemuotojen reilulle kilpailulle;
—

ottaa huomioon Euroopan tasa-arvoinstituutin vuoden 2012 kertomuksen "Review of the Implementation in the EU of area K of the Beijing Platform for Action: Women and the Environment Gender Equality and Climate Change" (Pekingin toimintaohjelman toiminta-alueen K toteutuksen tarkastelu EU:ssa: Naiset ja ympäristö – Sukupuolten tasa-arvo ja ilmastonmuutos),
panee merkille, että Lissabonin sopimuksen 194 artiklassa todetaan, että EU on oikeutettu tekemään toimenpiteitä Euroopan tasolla taatakseen energiahuollon varmuuden; korostaa tässä yhteydessä, että energiavarmuuden lisäämiseksi ja samalla YUTP:n uskottavuuden ja tehokkuuden vahvistamiseksi on erittäin tärkeää vähentää energiariippuvuutta etenkin sellaisista kolmansista maista, jotka eivät jaa EU:n arvoja tai toimivat niiden vastaisesti; katsoo, että tarjonnan lähteiden ja kauttakulkureittien monipuolistaminen sekä uusiutuvien energiamuotojen, puhtaiden energialähteiden ja kauttakulkureittien käytön lisääminen on kiireellistä ja olennaista EU:lle, joka on hyvin riippuvainen ulkoisista energialähteistä; panee merkille, että pääsuunnat monipuolistamiselle ovat Arktinen alue, Välimeren alue ja eteläinen kaasukäytävä Irakista Keski-Aasiaan ja Lähi-itään, ja kehottaa komissiota asettamaan tällaiset hankkeet etusijalle; on huolissaan eteläisen kaasukäytävän valmistumiseen liittyvistä viiveistä; korostaa, että on saavutettava energiavarmuus monipuolistamalla energiatoimituksia, ja painottaa itäisen Välimeren alueen täydentävän LNG-käytävän potentiaalia joustavana energialähteenä ja kannustimena lisätä kilpailua EU:n sisämarkkinoilla; katsoo, että EU:n on taattava, että Venäjä, joka on nykyisin yksi tärkeimmistä tuontilähteistä, noudattaa sisämarkkinasääntöjä, kolmannen energiapaketin säännöksiä ja energiaperuskirjaa koskevaa sopimusta; panee merkille suuret kehityksen ja keskinäisen riippuvuuden mahdollisuudet, joita Euroopan ja Afrikan yhdistävät uusiutuvien energiamuotojen mannertenväliset älykkäät verkot voisivat tarjota;
23.

kehottaa jäsenvaltioita ja EU:n toimielimiä varmistamaan hyvin toimivien CERT-ryhmien olemassaolon sekä sen, että niillä on hyväksyttyihin parhaisiin käytäntöihin perustuvat vähimmäistason turvallisuus- ja häiriönsietokykyvalmiudet; korostaa, että jäsenvaltioiden ja EU:n toimielimien on varmistettava hyvin toimivien CERT-ryhmien olemassaolo, ja että niillä on oltava tietyt ennalta määrätyt sitovat vähimmäistason turvallisuus- ja häiriönsietokykyvalmiudet; korostaa, että kansallisten CERT-ryhmien olisi oltava osa tehokasta verkostoa, jossa asiaankuuluvaa tietoa vaihdetaan tarvittavien luottamuksellisuutta koskevien vaatimusten mukaisesti; kehottaa perustamaan jokaisen jäsenvaltion osalta elintärkeitä tietoinfrastruktuureja koskevat jatkuvat 24/7-palvelut sekä laatimaan yhteisen eurooppalaisen hätätilaprotokollan, jota sovelletaan kansallisten yhteispisteiden välillä;
8.

pitää myönteisenä, että on vapautettu huomattava määrä poliittisia vankeja ja että tiedotusvälineiden ja internetin vapautta on parannettu huomattavasti, mutta on huolissaan sensuurin ja rajoitusten jatkumisesta; pitää myönteisenä, että kokoontumisvapaudesta on annettu uutta lainsäädäntöä ja että raporttien mukaan lakeja ja käytäntöjä on muutettu pakkotyövoiman käytön lopettamiseksi;
49.

muistuttaa, että on erittäin tärkeää sitoutua puolittamaan digitaalista lukutaitoa ja muita digitaalisia taitoja koskevat kuilut vuoteen 2015 mennessä, ja suhtautuu myönteisesti tällaisiin ehdotuksiin, joiden tarkoituksena on parantaa digitaalista lukutaitoa, taitoja ja osallisuutta tietoyhteiskuntaan, ja erityisesti ehdotukseen, jonka mukaan digitaalinen lukutaito ja siihen liittyvät osa-alueet asetetaan etusijalle Euroopan sosiaalirahastoa koskevassa asetuksessa (2014–2020); toistaa, että suunnittelussa on sovellettava periaatetta, että ketään ei jätetä jälkeen, ja korostaa, että sähköisten viranomaispalvelujen suunnittelussa on painotuttava käyttäjiin ja kansalaisiin;
15.

panee merkille, että EU:lla on jo monien eteläisen Välimeren maiden kanssa merkittäviä assosiaatiosopimuksiin perustuvia etuuskohtelusopimuksia; korostaa kuitenkin, että mitään näistä prosesseista ei ole saatu täysin päätökseen, ja on vakuuttunut, että on vielä paljon mahdollisuuksia syventää taloussuhteita erityisesti sääntelyn alalla, jolla pitkän aikavälin tavoite on yhdentyminen EU:n sisämarkkinoihin;
—

ottaa huomioon komission 11. maaliskuuta 2011 antaman tiedonannon ”Consumers at home in the single market”, 5th Edition of the Consumer Conditions Scoreboard (SEC(2011)0299),
44.

panee tyytyväisenä merkille, että maa on tällä hetkellä romanien osallisuuden vuosikymmenen puheenjohtajavaltio, ja toivoo, että tämä innostaa edistämään romanien integroitumista poliittiseen, yhteiskunnalliseen ja taloudelliseen elämään; on tyytyväinen, että romanien integroimisessa koulutusjärjestelmään on edistytty ja heidän rekisteröitymisensä toisen asteen koulutukseen ja yliopistoihin on lisääntynyt ja että romanivirkamiesten määrä on lisääntynyt; kiinnittää kuitenkin huomiota komission päätelmiin, joiden mukaan luottamuksen edistäminen edellyttää lisäponnisteluja erityisesti koulutuksen, kulttuurin ja kielen alalla; toistaa olevansa huolestunut romaniyhteisön erittäin vaikeista elinoloista ja siitä, että heitä edelleen syrjitään koulutukseen ja työmarkkinoille pääsyssä sekä terveys- ja sosiaalipalvelujen saannissa; kiinnittää huomiota köyhyysrajan alapuolella elävien romaninaisten ja -lasten erityisen vaikeaan asemaan ja kehottaa viranomaisia välittömiin toimenpiteisiin tämän kysymyksen ratkaisemiseksi;